Algimantas Aleksandravičius

**Algimantas Aleksandravičius** (g. 1960 m. lapkričio 2 d. Klaipėdoje) – Lietuvos fotomenininkų sąjungos narys, sąjungos valdybos narys, Tarptautinės meninės fotografijos federacijos (FIAP) fotografas menininkas (AFIAP).

## Biografija
1969–1980 m. šoko liaudies ir pramoginius šokius. 1976–1980 m. užsiėmė lengvąja atletika. 1979 m. mokėsi laikrodininkų mokykloje, kurią baigė su pagyrimu. 1984–1991 m. dirbo kultūrizmo treneriu Panevėžyje, 1986 m. treniravo Lietuvos jaunimo rinktinę. Nuo 1988 m. Lietuvos fotomenininkų sąjungos narys. 1994 m. įkūrė *Algimanto* galeriją, kurioje 1994–1999 m. surengė apie 60 žymių menininkų personalinių parodų, taip pat muzikos bei poezijos vakarų.

2002 m. Algimantui Aleksandravičiui paskirta Lietuvos Kultūros ministerijos premija už aktualiausius ir ryškiausius publicistinius kūrinius kultūros temomis.

2003 m. pripažintas geriausiu Europoje portretistu (konkurse *Fuji Euro Press Photo* pirmoji vieta portreto kategorijoje). Tais pačiais metais Lietuvos Respublikos Vyriausybė skyrė meno premiją už reikšmingus Lietuvos menui ir kultūrai darbus. Labiausiai nusipelnęs panevėžietis meno srityje 2003 metais.

2006–2007 m. pagal Lietuvos Respublikos Užsienio reikalų ministerijos ir Taraso Ševčenkos labdaros ir paramos fondo sutartį įgyvendino projektą “*Iškiliausių ukrainiečių portretai: pirmieji šalies žingsniai eurointegraciniu keliu*” – kūrė iškilių Ukrainos žmonių (politikų, visuomenės veikėjų, menininkų, žurnalistų) fotoportretus.

Portretams būdingas situacijos režisavimas pasitelkiant tarsi atsitiktines aplinkos detales, iš tamsos į šviesą nukreiptas apšvietimas.

## Svarbiausi darbai

*„Kultūrizmas“ (1988)
*„Personifikacijos“ (1987)
*„Vakaro bliuzas“ (1989)
*„Portretai“ (1997)

## Personalinės parodos

*Fotografijos galerija, Panevėžys, 1993; 
*Fotografijos muziejus, Šiauliai, 1993; 
*Vilniaus fotografijos galerija, Vilnius, 1993; 
*Fotografijos galerija, Klaipėda, 1993; 
*Dailės galerija, Panevėžys, 1993; 
*Fujifilm fotografijos galerija, Kaunas, 1994; 
*Fotografijos galerija, Panevėžys, 1994; 
*„*Švytėjimas*“, M. K. Čiurlionio muziejus, M. Žilinsko dailės galerija, Kaunas, 1995; 
*„*100 veidų*“, Dailės parodų rūmai, Klaipėda, 1995; 
*„*Lietuvos rašytojų portretai*“, Vilniaus fotografijos galerija, Vilnius, 1996; 
*„*Lietuvos rašytojų portretai*“, Fotografijos galerija, Panevėžys, 1996; 
*„*Portretai. Lietuvos kultūros ir meno žmonės*“, Fotografijos muziejus, Šiauliai, 1996; 
*„*Zavišų dvaro gyventojai*“, Dailės galerija, Šiauliai, 1996; 
*„*XX a. veidai*“, Dailės galerija, Panevėžys, 1997; 
*„*XX a. veidai*“, Galerija Vartai, Vilnius, 1997; 
*„*Nobelio premijos laureatai ir kiti garbūs ponai*“, Fotografijos galerija Prospektas, Vilnius, 1997; 
*Fujifilm fotografijos galerija, Kaunas, 1997; 
*„*Lietuva. Meno veidai*“, Dailės galerija, Šiauliai, 1997; 
*Vokietijos Federacinės Respublikos ambasada, Vilnius, 1998; 
*Galerija Pėda, Klaipėda, 1998;
*„*Zona*“, galerija ARTeritorija, Kaunas, 2002; 
*„*Revizija*“, fotografijos galerija Prospektas, Vilnius, 2002; 
*„*Laiko paieškos*“, Fotografijos centras, Maskva, Rusija, 2002; 
*„*Švytėjimas*“, Maniežas, Peterburgas, Rusija, 2002; 
*Dailininkų namai, Riazanė, Rusija, 2002;
*Knygų mugė, Frankfurtas, Vokietija, 2002, knygų mugė, Vilnius, 2002; 
*Dailės galerija, Panevėžys, 2003.

## Grupinės parodos

*Fotografijos galerija, Lodzė, Lenkija, 1994;
*Ancient Carmel, Tarbes, Prancūzija, 1998;
**„Šiuolaikinė lietuvių fotografija“*, Kultūros rūmai, Bratislava, Slovakija, 1999;
**„Šiuolaikinė lietuvių fotografija“*, Jozefo Sudeko fotografijos namai, Praha, Čekija, 1999;
**„Kaip gyveni, Žmogau?“*, fotografijos galerija Prospektas, Vilnius, 2001;
*Vengrijos fotografijos mėnuo, Budapeštas, Vengrija, 2002;
*Fotografijos muziejus, Burghauzenas, Vokietija, 2002.

## Apdovanojimai

*1996 – Tarptautinės meninės fotografijos federacijos (FIAP) fotografo menininko (AFIAP) garbės vardas. 
*1997 – Jono Dovydėno premija; 
*2002 – LR kultūros ministerijos premija už aktualiausius ir ryškiausius publicistinius kūrinius kultūros temomis (už fotoalbumą Devyni aukštai); 
*2003 – *Fujifilm Euro Press* konkurso pagrindinis prizas Portreto kategorijoje; 
*2003 – Lietuvos Respublikos Vyriausybės meno premija.

## Fotografijos kolekcijose

*Lietuvos fotomenininkų sąjunga, Vilnius;
*Lietuvos dailės muziejus, Vilnius;
*FIAP kolekcija, Lozana, Šveicarija.

## Leidiniai

*21. Lietuvos rašytojų portretai. – Vilnius, 1999;
*33 portretai. Lietuvos teatralai. – Vilnius:
*Lietuvos fotomenininkų sąjunga, 1999;
*Lietuvos džiazo meistrai. Fotografija 44. – Vilnius, 1999;
*Lietuvos dailininkų portretai. 53 fotografijos. – Vilnius:
*Lietuvos fotomenininkų sąjunga, 2000;
*Lietuva. Meno veidai. Portretai, Vilnius: Vaga, 2000;
*Devyni aukštai. Fotografijos / Nine Floors, Photographs. – Vilnius: Nacionalonė knyga, 2002.

## Knygų sudarymas

*21. Lietuvos rašytojų portretai (Vilnius, 1999);
*33 portretai. Lietuvos teatralai (Vilnius, 1999);
*Lietuvos džiazo meistrai. Fotografija 44 (Vilnius, 1999);
*Lietuvos dailininkų portretai. 53 fotografijos (Vilnius, 2000);
*Su meile – Lietuva (Vilnius, 2001);
*Fotografijų albumas. Dovana (Panevėžys, 2002);
*Stasys Povilaitis. Fotografijos / Photographs (Vilnius, 2002);
*Devyni aukštai. Fotografijos / Nine Floors, Photographs (Vilnius, 2002);
*Ruskij albom (Maskva, 2002).

## Bibliografija

*Lietuvos fotografija: vakar ir šiandien (Vilnius, 1997, 1998, 1999, 2000, 2001, 2002, 2003); Pažintis su Lietuva. Tūkstantmečio knyga, t. 1 (Kaunas, 1999);
*Susipynusios vieno medžio šakos (Vilnius, 1999);
*Atsisveikinant su XX amžiumi (Vilnius, 2000);
*Kas yra kas Lietuvoje (Kaunas, 2000, 2002);
*Who Is Who in Lithuania (Kaunas, 2000, 2002);
*Visuotinė lietuvių enciklopedija, t. 1, (Vilnius, 2001);
*Pokalbiai apie atminties ateitį (Vilnius, 2001);
*Lietuvos fotografija iki XXI a. (Vilnius, 2002);
*Lietuvos dailės istorija (Vilnius, 2002);
*Fotografijos slėpiniai (Vilnius, 2002);
*Fotografijų albumas. Dovana (Panevėžys, 2002);
*Su meile – Lietuva (Vilnius, 2002);
*Panevėžys. Senovė ir dabartis (Panevėžys, 2003).

## Fotografijos
*Algimantas Aleksandravičius - Lietuvos fotomenininkų sąjunga / Lietuvos fotografija 

## Šaltiniai